JUMAL KÕNELEB
Tere jälle!
Milline on tegelikult meie Jumal?
Kas väga väike ja kitsi,
kes meie vajadusi ainult mõnikord napilt tahab täita,
või suur Jumal, kes tahab täita neid rikkalikult?
Kas tead, et see, millisena me Jumalat näeme,
mõjutab tugevalt seda, mida julgeme oodata ja paluda.
Ometi ütleb Piibel, et Ta tahab anda rohkem,
kui me iial suudakime isegi paluda või soovida.
Meie Jumal on suur ja me soovime sulle täna näidata,
et Ta pole ainult minu ja Joy Jumal,
vaid Jumal, kellest Piibel on rääkinud juba tuhandeid aastaid.
Halleluuja!
Piibli lugemine võib olla pisut ohtlik.
Kui hakata tõeliselt lugema, mida siia on kirjutatud,
siis meie elud muutuvad. - Aamen. Heas mõttes muutuvad.
Siit võib leida selliseid sõnu ja selliseid asju meie elude kohta,
mis raputavad meid läbi, kuni südamepõhjani välja.
Headus, mis siit paistab, kui me seda lugema hakkame.
Kui me loeme ja uurime Jumala Sõna,
kui me uurime, mida Jeesus päriselt ütles,
siis see, mida Ta tegelikult rääkis, on väga võimas. Tohutult võimas.
See ongi kogu Jumala Sõna mõte ja Jeesuse tulemise mõte.
Kui sa vajad teraapiat, siis see on maailma parim teraapia.
See raamat muudab päriselt nii mõndagi
ja mõjutab päriselt su elu.
Jumala Sõna on seeme ja kui see külvata meie südamesse,
hakkab süda kandma selle seemne kohast vilja.
Aamen. - See on võimas ja imeline.
Johannese evangeeliumis 10:10 öeldakse nii:
"Varas ei tule muu pärast, kui varastama ja tapma ja hukkama.
Mina olen tulnud, et neil oleks elu,
ja oleks seda ülirohkesti."
See kirjakoht läheb veel edasi: "Mina olen hea karjane.
Hea karjane annab oma elu lammaste eest."
Meil on hea Karjane. Minu elus on hea Karjane.
Mul on Karjane, kes on hea ja juhib mind heas suunas.
Nii hea karjane, et Ta lausa andis oma elu minu eest.
Jeesus ei tulnud maa peale üksnes selleks,
et surra sinu ja minu eest
ning tõusta surnuist üles, et meil oleks igavene elu.
See on muidugi kõige tähtsam,
aga Ta tuli Piibli sõnul sellekski, et näidata meile, milline on Jumal.
Piiblist on tore näha, et Jumal ei saa oma loomuse vastu.
Ta on ülikülluse Jumal ja Ta saab selline alati olema.
Kui vaatame Jeesuse tegusid, siis Tema on just niisugune.
Kuidas Ta näieks toitis rahvahulki.
Seal oli 5000 meest ja peale nende veel naised ja lapsed.
Kui Ta tegi toidu ime, oli Tal viis leiba ja kaks kala.
Kuid mis siis juhtus? Kaksteist korvitäit jäi üle.
Jumal teadis ometi, kui palju inimesi seal on
ning Jumal teadis täpselt, kui palju nad jaksaksid süüa.
Ometi tegi Ta kõike rikkalikult ja kaksteist korvitäit jäi üle.
Miks Ta nii tegi? Selline on Jumala loomus.
Sama lugu oli siis, kui jüngrid läksid tagasi kalale.
Nad vaatasid, et jüngrielu sai läbi ning läksid tagasi kala püüdma.
Nad naasesid oma vana ameti juurde ning püüdsid terve öö läbi kala.
Nad ei saanud tol ööl kalapoegagi.
Jeesus soovitas heita võrgud teisele poole paati.
Nad heitsid võrgud sisse ja said võimsa kalasaagi.
Nii suure, et võrgud pidid rebenema.
Nad mõtlesid ehk püüda veidi kala ja süüa need hommikusöögiks,
aga nüüd oli neil korraga üle mõistuse palju kala.
Ülikülluslikult.
See räägib Jumala kohta, et Ta on ülikülluslik Jumal.
Jumal, kes soovib rikkalikult osutada sulle ja mulle headust.
Sama asja näeme Vanas Testamendis,
kui Taavet laulab Jumalale Psalmis 23.
"Mu karikas on pilgeni täis". Soomekeelses tõlkes: "ajab üle".
Ma olen püüdnud seda ette kujutada.
Seal on eelpool öeldud,
et Issand katab mu ette laua mu vastaste silme all
ja minu karikas voolab üle äärte.
Võin vaimusilmas näha,
kuidas Jumal muudkui kallab ja see voolab üle karika servade.
Tema ainult naerab ja muudkui valab juurde.
Miks Ta peaks nii tegema? Sest selline on Tema loomus.
Mõtle kasvõi paradiisiaia peale.
Seal oli kulda ja kalliskive,
seal oli tohutult palju viljapuid.
Kahju, et nad just valest sõid,
aga seal oli nii viljapuid, kui kõike muud ülikülluslikult.
Taevas on isegi tänavad kullast ja väravad pärlitest tehtud.
Meil on Jumal, kes on ülikülluslik.
See kõnetas mind, kui hakkasin lugedes nägema,
et Jumala loomus erineb sellest, mida mina olin Jumala kohta arvanud
ja Ta ei soovigi mu kannatusi ning vaevu elus püsimist.
Tõe leidmise kaudu sain ma usu millegisse muusse.
See andis mulle vabaduse.
Jeesus ütles, et tõde on see, mis teeb meid vabaks.
Minu jaoks oli see nagu võõrkeel. - Tõsi ta on. - Nagu heebrea keel.
"See ei saa ju nii olla. Me ju peame pale higis rügama.
Tuleb töötada hooga ja kulutada kogu oma energia.
Selle peale tuleb ponnistada veel veidi.
Tuleb hakkama saada nii vähesega kui võimalik.
Kõike peab olema piriparajalt. Parem, kui pigem alati veidi napib.
Natuke tuleb ikka puuduses olla, sest see teeb mingil moel head.
Pisut tuleb ikka kannatada."
Kust tuleb see mõtteviis, et veidi kannatades ma kõlban?
Et siis olen ma mingil moel Jumalale meelepärasem ja tähtsam.
Kuidas muudab kannatamine mu tegutsemise Issandale tähtsaks?
Mis head see Issandale teeb, kui ma kannatan?
Jeesus ütles:
"Tulge minu juurde kõik, kes olete vaevatud ja koormatud
ja mina annan teile hingamise."
Võtke enda peale minu ike ja õppige minult,
sest mina olen tasane ja südamelt alandlik
ja te leiatehingamise oma hingedele,
sest minu ike on hea ja minu koorem on kerge!”
Piibel räägib tõesti teistsugusest Jumalast.
Heast Isast.
Kui hakkame seda tõeliselt uurima,
siis mida see tähendab, et mul on hea Isa?
Mida see tähendab, et mu Karjane on hea?
Ta on hea Karjane,
aga mida see tähendab mu argipäevas?
Ja kas see on ainult mingi vaimulik põhimõte,
mis hõljub kusagil kõrguses
ja mida lihtsalt väljendina kasutatakse?
"See ei käi minu argipäeva kohta ja ei puuduta minu igapäevaelu.
Argipäev on ikka rügamine, raskusi ja katsumusi täis.
Kirikus räägitakse muidugi heast Karjasest
ja pühapäevakoolis joonistatakse toredaid pildikesi Jeeusest,
aga see ei puuduta vähimalgi määral minu argielu.
Sellisest asjast ei piisa mulle, et Jeesus on minu Issand.
Kui Jeesus elab minus, peab see mõjutama mu argipäeva."
Imeline on see, et sellesse süvenedes,
kui ma hakkan rakendama neid asju oma argipäevas,
oma arvete maksmises,
oma haiguses ja ahastuses, oma tülides ja probleemides,
oma töökoha konfliktides,
siis Piibel ütleb, et Ta on minuga,
Ta aitab ja toob lahenduse,
siis see hakkaski tõesti toimima.
Jumala elu, Tema reaalsust, Tema rõõmu, rahu ja armastust
ning Tema ülikülluslikkust on hakanud tulema meie ellu.
Just meie igapäevaellu.
Miks me oleme sellest nii elevil ja rõhutame neid asju nii palju?
Me oleme sellest Sõnast oma argipäevade osas kinni haaranud
ja seisnud selle Sõna peal ning nende tõotuste peal
ka oma igapäevaelu probleemide korral.
Me oleme märganud, et Jeesus mõtles, mida Ta ütles.
Vat nii. - See oli hea jutlus. - Kas tõesti?
Jah oli. Ma ei tea sinu kohta,
aga me pidime juurduma ja hoidma nendest tõotustest kinni
eriti just keerulistes olukordades
ning ütlema endale, et see lihtsalt peab toimima.
Mul on olnud Jumala Sõna suhtes selline hoiak,
et see kas toimib või see lihtsalt ei ole tõsi.
Kui see on tõde, nagu Sõna väidab, siis see peab ka praktikas toimima.
Mida enam ma leidsin, et Jumal on ülikülluslik,
seda rohkem julgesin lugeda ja mõtiskleda nende asjade üle.
Seda enam tõid Sõna ja tõotused mulle usku ja rahu teadmises,
et minu elu ei pea olema rügamine ja peost suhu elamine.
Selle kohta on imeline kirjakoht,
millega tahan julgustada nii iseennast ja sind.
Efeslaste kiri 2:4 "Aga Jumal..."
See algus on nii imeline.
Meie elus võib olla katsumusi,
aga siis tuleb keegi ja ütleb: "Aga Jumal..."
Jumal ise ütleb "Aga..."
Meil on see ja teine häda, "aga Jumal..."
Enamasti me teeme nii, et loeme neid imelisi Jeeuses sõnu:
"Mina olen tulnud, et teil oleks elu ja oleks seda ülirohkesti",
aga minu enda elu..., aga mul on veel see probleem...,
aga minu rahakott..., aga kui see ja teine asi...
Piibel õpetab meid ütlema teistpidi.
Oma raskustes ja hädades me ütleme: "Aga Jumal..." - Täpselt!
See oli väga hästi öeldud!
Sageli kuuleme inimesi ütlemas: "Leidsin küll selle tõotuse, aga..."
Ka mina olen sedasi öelnud. - Me võime teha kannapöörde.
"Aga Jumal..."
"Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes - armu läbi te olete päästetud! -,
ning on meid koos temaga üles äratanud
ja asetanud taevasesse olukorda Kristuses Jeesuses,
et näidata tulevastel aegadel oma armu võrratut rikkust
helduses meie vastu Kristuses Jeesuses."
Ülisuure armastuse pärast on Ta meid armust päästnud.
Ta lepitas meie patud ja asetas meid taevasesse olukorda.
Me oleme juba taevases olukorras Jeesuses Kristuses.
Kas selleks, et meid ühel heal päeval taevas päästa?
"Et näidata meile tulevastel aegadel" ehk praegu,
oma armu võrratut rikkust helduses meie vastu
Jeeuses Kristuses."
Tahame teadlikult avardada su eluvaadet ja nägemust Jumalast.
Et kõige selle keskel, kus oled, julgeksid näha, et Jumal on suurem.
Tema arm meie vastu pole kuhugile kadunud
ning Tema arm sinu ja minu vastu on suur.
Tal on suured ja imelised plaanid sinu ja minu suhtes.
Need ei lõppe homsega, vaid jätkuvad järgmisel nädalal
ja ka kuu aja pärast,
sest Tema on sama eile, täna ja igavesti.
Need sõnad toovad kaasa minu suhtumise muutumise.
Kui hakkan mõistma Jumala headuse tohutut hulka,
siis kogu mu olemus rahuneb ja ma hakkan avanema võimalusele,
et Ta ongi hea minu argipäevas ja igapäevaelus.
See mõjub lausa rakutasandil ning ma ei karda enam.
Kirjas Filiplastele 4:7 öeldakse:
"Jumala rahu, mis on ülem kui kogu mõistmine".
Ta tahab anda meile rahu, mis on üle mõistuse suur.
"Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
See on üks asjadest, mida Ta tahab rikkalikult anda.
Ta tahab anda meile üle mõistuse suure rahu.
Imeline on see, et ülikülluslik elu, millest Jeesus räägib
ja kes Ta tegelikult ise on,
ei tähenda ainult majanduslikku küllust elus.
See tähendab külluslikult imelist elu igas valdkonnas.
Paljudel võib olla kontol miljoneid, aga rahu pole üldsegi.
Rahuvürst tahab anda rikkalikult rahu.
See ongi Jumala omapära,
et mida iganes Ta annab, Ta tahab anda seda rikkalikult.
Miks? Sest Ta lihtsalt on selline.
Kui seda on rikkalikult, siis see voolab meilt üle.
Nõnda saame olla ka õnnistuseks teistele.
Siin on üks imeline kirjakoht. Kas võin selle lohutuse koha lugeda?
Loe muidugi. - Loen selle siin vahepeal.
Joy mainis, et Jumal tahab anda meile rikkalikult rahu.
Ta tahab meile tuua ka rikkalikult lohutust.
2. kiri Korintlastele 1:3-4
"Kiidetud olgu Jumal ja meie Issanda Jeesuse Kristuse Isa,
halastuse Isa ja kõige julgustuse Jumal!
Tema julgustab meid igas meie ahistuses,
et me suudaksime julgustada neid, kes on mis tahes ahistuses,
julgustusega, millega Jumal meid endid julgustab."
Elu ei ole alati lihtne, nagu me kõik seda teame.
Aga meil on Jumal, kes tahab meid lohutada,
siis kui me vajame lohutust ja julgustust.
Ta ei ole kitsi lohutaja, kes patsutab vaid õlale ja ütleb,
et küll sa kuidagi hakkama saad.
Tema tahab lohutada nii palju, et me suudame lohutada ka teisi.
"...et me suudaksime julgustada neid, kes on mis tahes ahistuses."
Jumal ei taha, et jääksid kurbusesse ja lootusetusesse.
Ta tahab puudutada sind täna oma Vaimu kaudu nii,
et sa tõesti koged lohutust ja saad tõelise rahu;
et sa tõesti saad seda, mida sa igatsed
ning võid olla õnnistuseks teistele.
Selline on meie Jumal. - Lohutuse ja julgustuse Isa.
"Halastuse Isa ja kõige julgustuse Jumal!"
Kolmas asi, mida Ta tahab meile külluslikult anda, on turvatunne.
Psalm 27:1, Taaveti laul:
"Issand on mu valgus ja mu pääste, keda ma peaksin kartma?
Issand on mu elu võimas kaitse, kelle ees ma peaksin värisema?"
Issand on mu elu võimas kaitse. Tema on minu kindlus.
Psalm 28:8 "Issand on neile tugevuseks."
Ta on tugevus. Oma võitu pääste ja kindlus.
"Ta on oma võitud mehe võidusaamise kindlustus."
Psalm 144:2
"Tema, kes on mu heldus ja mu mäelinnus,
mu kindel varjupaik ja mu päästja,
minu kilp ja see, kelle juures ma pelgupaika otsin."
Ta on mäelinnus, varustus, päästja ja minu kaitsekilp.
"Ja see, kelle juures ma pelgupaika otsin."
Ta ümbritseb meid ülalt ja alt, tagant, paremalt ja vasakult.
Ta on meie mäelinnus, varustus, päästja ja kilp.
Me võime olla turvaliselt Temas, kaitstud Tema sees.
Ta tahab meile pakkuda tõelist kaitset.
Hirm võib sulada ära.
On oluline meeles pidada, et see kõik on Jeesuses.
Kõik imelised asjad, mida me igatseme, on Jeesuses.
Jumal soovib, et läheneksid Talle usus.
Mitte hirmu tundes, vaid usus.
Ta tahab sulle anda kõike seda, mida sa vajad.
Lohutust, rahu ja rõõmu. Jah, isegi rõõmu.
Piibel ütleb Psalmis 16:11
"Sina annad mulle teada elu teeraja; rõõmu on rohkesti su palge ees,
meeldivaid asju on su paremas käes alatiseks."
Psalm 63:8 "Sest sina olid mulle abiks
ja su tiibade varju all ma võin hõisata."
Habakuk 3:18
"Ometi rõõmustan mina Issandas, hõiskan oma pääste Jumalas."
Mäletan "naeru-ärkamise" aegu meie koguduses. See tuli kasuks.
See tuleb veel praegugi kasuks. See võib olla meil igal päeval.
See võib olla meil siin kasvõi keset seda saadet.
Jumal tahab näidata, et Tema juures on rohkelt rõõmu.
Me tõesti ei taha öelda, et elu on alati väga lihtne,
aga Jeesuse ligiolus on alati lihtne.
Imetlen seda, kui ma palvetan.
Kui viibin Tema ligiolus nii kaua, et tunnen seda ja kuulen Ta häält,
siis on Tema alati nii positiivne. Temal jätkub alati usku.
Tal on alati rõõmu, Ta on alati optimistlik.
Ta ei muretse ja see hakkab mulle külge.
See on selline asi, mis hakkab külge.
Ta tahab anda meile ka tugevust ja jõudu.
1. Johannese kiri 4:4
"Teie, lapsed, olete Jumalast ja olete nad ära võitnud,
sest see, kes on teis, on suurem sellest, kes on maailmas."
Tema on suurem sellest, kes on maailmas.
Ta on suurem, kui minu probleemid.
Ta on suurem, kui raskused, suurem, kui väljakutsed.
Ta on suurem, kui mu tulevik ja suurem, kui minu tarkus.
Ta on suurem ja see on imeline.
Jesaja raamat 12:2
"Vaata, Jumal on mu pääste!
Ma olen julge ega karda,
sest Issand Jumal on mu tugevus ja kiituslaul,
ja Tema oli mu päästja.”
Ja see pole veel kõik.
Ta tahab anda rikkalikult rõõmu,
üle mõistuse palju rahu, lohutust ja armu.
Rikkalikust armust lugesime varem. Veel tahab Ta anda armastust.
Vaatame, mida Piibel ütleb kirjas Efeslastele 3:14
"Sellepärast ma põlvitan Isa ees,
kelle käest iga suguvõsa taevas ja maa peal saab nime,
et ta teile oma kirkuse rikkust mööda
annaks väge saada tema Vaimu läbi tugevaks
seesmise inimese poolest,
et Kristus usu kaudu elaks teie südameis
ning te oleksite juurdunud ja kinnitatud armastuses,
et te suudaksite koos kõigi pühadega tunnetada,
milline on armastuse laius ja pikkus ja sügavus ja kõrgus,
ning ära tunda Kristuse armastust, mis ületab iga tunnetuse,
et te oleksite täidetud Jumala kogu täiusega."
Aga Jumal võib teha veel rohkem.
Peale kõike seda ütleb Ta nii:
"Aga Jumalale, kes meis tegutseva väega
võib korda saata palju rohkem, kui oskame paluda või isegi mõelda,
Temale olgu kirkus koguduses ja Kristuses Jeesuses
igavesest ajast igavesti kõigi sugupõlvedeni! Aamen."
Issand, me tahame preagu anda Sulle kogu au!
Tahame ülistada ja tänada Sind selle eest Issand,
et Sina oled meid oma armus päästnud
ja oled oma armus andnud meile uue elu.
Tänu Issand, et vana on möödas ja uus on asemele tulnud.
Võime elada Sinu vabade ja armsate lastena terve elu.
Tänu Issand, et täidad meie elu oma ligioluga,
oma rahu, rõõmu ja vabadusega, lohutusega, armuga ja armastusega.
Täidad selle oma headusega.
Me kuulutame vabadust igaühele, kuulutame armu, rahu, rõõmu,
lohutust kõikidele Jeesuse nimel.
Tunnetan, et Taevaisa soovb öelda:
"Mina olen suurem, kui kõik su katsumused.
Suurem, kui su probleemid.
Lihtsalt oota ja sa saad näha, mida mina teen sinu elus.
Ära karda, sest mina olen sinuga.
Minule on kõik võimalik. Usalda mind, toetu minu peale,
otsi mind ja mina pööran sinu saatuse.
Ma osutan sulle oma suurt armu. Just sinule."
Aitäh, Isa, selle eest, mida sa teed meie kõigi eludes.
Jeesuse nimel, aamen.
On imeline olla osa sellest tööst.
Imeline, et igaüks meist võib viia evangeeliumi edasi.
TV7 pole olemas ainult selleks, et meie Joyga siin vestelda saaks.
TV7 on olemas kogu maailma jaoks
ja et me kõik võiksime olla evangeeliumi edasi viimas.
Sina oled selles osas sama tähtis kui mina ja Joy.
Sa võid osaleda ka täna.
Võid toetada seda tööd helistades numbrile 900 1777
Selle kõnega toetad 7 euroga Eesti TV7 tööd
ning oledki osaline selles töös.
Võid kasutada ka kontonumbreid, mida näed peagi ekraanil.
Tahan sind julgustada osalema selles töös.
Kui soovid meie tööst rohkem teada, võid külastada meie kodulehekülge:
www.kristillinenkoulu.org
Julgustan sind veelgi - Jumala tundmine on väärtuslik.
Väärtuslikum, kui miski muu, mida kasvõi meie koolis õpetatakse.
Kooliharidus on teisejärguline
Jeesusega isikliku suhte leidmisega võrreldes.
Ma olen kirjutanud kaks raamatut -
"Jumal on armastus" ja "Püha Vaim - Jumal meiega",
et ka sina leiaksid lähedase ühenduse Jumalaga
ja selle kaudu rõõmu, vabaduse ning julguse, millest täna rääkisime.
Ole õnnistatud Jeesuse nimel ja tea, et Issand on suur.
Suurem kui see, mida Sina Tema kohta usud. Aamen.
TV7 annetustelefon: 900 1777 (7 eur) TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin